《舟次湖南》
宋代·吴淇

一官自叹迹如萍，万里扬帆出洞庭。薄暮犹沾神女雨，垂边渐见老人星。

草连湖水愁中碧，烟锁岳峰望里青。庙近黄陵休系缆，冷风清瑟动湘灵。

作者简介：吴淇，字蕊仙，别字佛眉，江南长洲人。乃方伯挺庵公之孙女，孝廉康侯公女也。世居姑苏之花岸。蕊仙生而颖悟，五岁时辄过目成诵。父母见其慧性过人，为延师教读。髫龄而工诗，及笄而能文章，益昼夜攻苦不辍。